El-Bekare

Sura El-Bekare (; ) jest druga i najduža sura u Kur'anu. Naziv sure u doslovnom prijevodu s arapskog na bosanski jezik znači krava. Ubraja se u medinske sure.

 Karakteristike 
Sadrži 286 ajeta, a 282. ajet je najduži u Kur'anu i još se naziva ajet o dugu. Ajet koji ima posebnu vrijednost je 255. ajet i poznat je kao Ajetul-Kursi (), a stariji Bošnjaci ovaj ajet još pogrešno nazivaju i "ćursi-dova".

Jedna je od 29 sura koje počinju s karakterističnim početkom, odnosno odvojenim harfovima. Prva je od šest kur'anskih sura koje počinju s karakterističnim znakom, trostrukim harfom Elif-Lam-Mim (ostale sure su: Ali Imran, El-Ankebut, Er-Rum, Lukman i Es-Sedžda).

 Sadržaj 
 Elif-Lam-Mim 
Početak sure El-Bekare, počinje sa tri slova arapskog jezika, međusobno povezana: . Različita su mišljenja islamskih učenjaka u vezi sa značenjem ovog ajeta. Ibn-Kesir u svome tefsiru navodi pet mišljenja od kojih navodi kao najjače da su to "Mutešabih" ajeti."On tebi objavljuje Knjigu, u njoj su ajeti jasni, oni su glavnina Knjige, a drugi su manje jasni (Mutešabih). Oni čija su srca pokvarena - željni smutnje i svog tumačenja - slijede one što su manje jasni. A tumačenje njihovo zna samo Allah. Oni koji su dobro u nauku upućeni govore: "Mi vjerujemo u njih, sve je od Gospodara našeg!" - A samo razumom obdareni shvataju". (Kur'an, Ali Imran.7) A poznati moderni mufessir Sejid Kutb u svome djelu U okrilju Kur'ana kaže da je u tim ajetima Allah otkrio srž građe Kur'ana, kao što atom tvori materiju, tako i spomenuta slova tvore Kur'an, nadalje kaže da je samim time ovaj ajet "Mudžiza" (čudo) Kur'ana.

 Tematski prikaz 
Prva tematska cjelina u suri El-Bekare se bavi stvaranjem prvog čovjeka Adema, njegovog izgnanstva iz dženneta i poruke vezane za taj događaj.
U velikom dijelu sure slijedi direktno obraćanje Allaha Jevrejima i opisivanje događaja sa Musaom, zavjeta koji im je dat, itd. zatim obraćanje ljudima u cjelini, opisivanje kazne na sudnjem danu, opisivanje dženneta koji slijedi pravednim, zatim zabrane, preporuke i naredbe muslimanima.
Sura Bekare zapravo je dobila taj naziv zbog opisa jednog događaja sa Božijim poslanikom Musaom i Jevrejima u kojem se kaže:

 Vrijednosti sure 
desno|mini|Stranica Kur'ana iz prvog vijeka islama (700. god) na kojoj se vidi dio sure El-Bekara
U poznatom hadisu prenosi se da je poslanik Muhammed jedne prilike rekao: "Ne pravite od svojih kuća groblja, u kuću u kojoj se čita sura El-Bekare ne ulaze šejtani".
Također se prenosi da je Muhammed jedne prilike okupio jednu delegaciju koju je htio poslati na neki važan posao i upitao ih koliko ko od njih zna od Kur'ana napamet. Došavši do jednoga od njih, koji je bio najmlađi, upitao je: "Koliko ti znaš?" On je odgovorio: "Znam to i to, te suru 'El-Bekare'." Muhammed je rekao potvrđujući: "Znaš li suru 'El-Bekare'?", a on je odgovorio "Da." Na to mu je rekao: "Idi! Ti ćeš im biti predvodnik." Jedan od uglednih među njima na to je rekao: "Tako mi Boga, ništa me nije pomelo da naučim suru 'El-Bekare' do strah da ne postupam prema njoj!" 
Muhammed je rekao: "Naučite Kur'an i izučavajte ga! Ko nauči Kur'an, uči ga i postupa po njemu, sličan je posudi u kojoj se drži miris-punom mirisa koji se širi na sve strane, dok je onaj koji nauči Kur'an i zanemari ga, sličan posudi u kojoj se drži miris-iz koje se miris ne osjeća."
U Sahih Buhari zbirci hadisa prenosi se da je jedan čovjek došao kod Muhammeda i rekao mu o čudnom događaju koji mu se desio dok je jedne noći putovao kroz pustinju. Ispričao je kako se, dok je naglas čitao suru Bekare, njegov konj uznemirio, kad god bi on prestao čitati i konj bi se smirio. Zatim je pogledao u nebo i iznad sebe vidio "oblak sa lampama" koji se približavao. Međutim on je prestao čitati bojeći se da konj ne udari njegovog sina koji je bio u blizini. Kada je to ispričao Muhammedu, on je rekao: "Uči, sine Hudejrov"Nadimak tog čovjeka. "A znaš li šta je to bilo?" "Ne" – odgovori čovjek. "To su bili meleki, koji su se bili približili da čuju tvoj glas. Da si nastavio učiti, i ljudi bi ih vidjeli, jer se od njih ne bi sakrili!".

Neki tradicionalni islamski učenjaci kažu da ova sura sadrži "hiljadu obavjesti, hiljadu naredbi i hiljadu zabrana".

 "Ajet Božijeg Prijestola" (Ajetul-Kursijja) 
lijevo|mini|Arapski prikaz "Ajeta Kursi" koji se nalazi u Suri El-Bekare 
Jedna od najpoznatijih ajeta je  (Ajetul Kursi) ili ajet Prijestola ("Kursijj";  je termin koji označava "Božiji Prijesto" u Kur'anu).

Prijevod značenja:

U hadisu se prenosi da je Muhammed jedne prilike upitao jednog ashaba: "Koji je najvažniji ajet u Allahovoj Knjizi?", a on je rekao: "Bog i Njegov Poslanik to najbolje znaju", Poslanik je pitanje ponovio nekoliko puta nakon čega je ashab rekao: "Ajetul-
Kursija" nakon čega mu je Muhammed rekao: "čestitam na znanju, Ebu-MunzireAshab Ubej ibn Kab.! Tako mi Onoga u čijoj ruci je moj život, on (Ajetul Kursija) ima jezik i usne koje veličaju Vladara kod Prijestolja (Arša)!"

 Također pogledajte 

 Kur'an
 Tefsir
 Tefsir Ibn-Kesira

 Reference 

 Literatura 
 Tefsir Ibn-Kesira
 U okrilju Kur'ana, Sejid Kutb
 Uvod u tefsirsku i hadisku nauku, Mehmed Handžić
 Uvod u tefsir, Safet Halilović

 Vanjski linkovi 

 Tefsir sure El-Bekare 
 Sura El-Bekare sa prijevodom na bosanski (od Korkuta), na tanzil.net
 Sura El-Bekare s audiozapisom

B
B
B
Kategorija:Sure u kojima se spominju poslanici
Kategorija:Sure u kojima se spominju drevni narodi
Kategorija:Sure sa karakterističnim počecima